নবীগঞ্জ প্রতিনিধি ॥ হবিগঞ্জ বিএমএ সভাপতি ও জেলা পরিষদ প্রশাসক ডাঃ মুশফিক হোসেন চৌধুরীকে হত্যা ও প্রাণনাশের হুমকির প্রতিবাদে বাংলাদেশ স্বাস্থ্য সহকারী মাঠ কর্মচারী এসোসিয়েশন নবীগঞ্জ উপজেলা শাখার উদ্যোগে গত বুধবার বিকালে উপজেলা স্বাস্থ্য কমপ্লেক্সের সভাকক্ষে এক প্রতিবাদ সভা অনুষ্টিত হয়। সংগঠনের সভাপতি ফয়সল আহমদের সভাপতিত্বে ও সাধারন সম্পাদব আবু জাফর মোঃ সেলিমের পরিচালনায় এতে বক্তব্য রাখেন স্বাস্থ্য সহকারী সাদ্দক মিয়া, এচু মিয়া, সজল চক্রবর্তী, দীপংকর ভট্টচার্য্য দেবুল প্রমূখ। সভায় বক্তাগণ ঘটনার নিন্দা ও দোষীদের আইনের আওতায় এনে দৃষ্টান্তমুলক শাস্তির দাবী জানান।